የሳምሰንግ ሥራ አስኪያጅ የአምስት ዓመታት እሥር ተፈረደበት
የአለማችን ግዙፍ የኤሌክትሮኒክስ አምራች ድርጅት ሳምሰንግ ኩባንያ ስራ አስኪያጅ ሊ ጄ ዮንግ በሙስና ወንጀል ክስ ጥፋተኛ በመባላቸው የአምስት አመታት እስር ተበይኖባቸዋል፡፡ሚስተር ሊ ቅጣቱ ሊተላለፍባቸው የቻለው በቅርቡ ከሃላፊነት ከተነሱት የደቡብ ኮርያ ፕሬዚዳንት ፓርክ ጊዩን ሃይ ጋር የፖለቲካ መመሳጠር የሙስና ተግባር ላይ ተሳትፈዋል በሚል ነው፡፡ሳምሰንግ በስሩ የሚተዳደሩ ሶስት ትልልቅ ኢንዱስትሪዎች ያሉት ሲሆን  ፥ ፣  እና   ይሰኛሉ፡፡ድርጅቱ በአለማችን በአጠቃላይ ገቢውም የመሪነቱን ስፍራ ተቆናጦ ይገኛል፡፡የድርጅቱ ጠቅላላ ገቢም 173 ነጥብ 4 ቢሊዮን የአሜሪካን    ይተመናል።የሊ ኩን ሄ የመጀመሪያና ብቸኛ የአብራክ ክፋይ የሆኑት ቢሊየነሩ ሊ ጄ ዮንግም አባታቸው የአባታቸውን እግር ተክተው በ2014  የሳምሰንግ ግሩፕን በበላይነት ሲያስተዳድሩ ቆይተዋል፡፡በቅርቡ ሊ ፖለቲካዊ ጥቅምን ለማግኘት በመፈለግ ለፕሬዚዳንት ሃይ አብሮ የቅርብ ወዳጅ ለሆነው ቾይ ሱን ሲል መንግስታዊ ላልሆነ ግብረ ሰናይ ድርጅት 36 ሚሊየን የአሜሪካ ዶላር ጎቦ ሰጥተዋል የሚል ክስ በደቡብ ኮርያ መንግስት አቃቤ ህግ አቅርቦባቸዋል፡፡ከሳሽ አቃቤ ህግ ይህ የገንዘብ ድጋፍ ፖለቲካዊ ጥቅምን ለማትረፍ ሲባል የተደረገና ሊ በሳምሰንግ ኩባንያ ያላቸውን ተቀባይነት ይበልጥ ከፍ ለማድረግ ታስቦ የተደረገ ነውም ብሏል፡፡ይህን ተከትሎ የ49 ዓመቱ የንግድ ሰውና የሳምሰንግ ስራ አስኪያጅ ካለፈው የካቲት ወር ጀምሮ የሳምሰንግ ግሩፕ ንብረት የሆኑትና በተለያየ የምርት ዘርፍ የተሰማሩትን ኩባንያዎችን ለመቆጣጠር ተንቀሳቅሰዋል በሚል ክስ የተመሰረተባቸው ሲሆን፥ ከዚያን ጊዜ ጀምሮም ጉዳያቸውን በፍርድ ቤት ሲከታተሉ ቆይተዋል፡፡ስድስት ወራትን በፈጀው የምርመራ ሂደት እንደተረጋገጠው ግለሰቡ የቀድሞው ፕሬዚዳንት ድጋፍ እንዲያገኙ ለማስቻል የሃሰት ቃለ መሃላ በመፈፀም እንዲሁም ያልተገባ ጥቅምን በመሻት ተንቀሳቅሰዋል፡፡ሚስተር ሊ በበኩላቸው ኩባንያቸው ለግብረ ሰናይ ድርጅቱ ድጋፍ ያደረገው ተገዶ እንጂ የፖለቲካዊ ጥቅምን ለማግኘት እንዳልሆነ ሽንጣቸውን ገትረው ሲከራከሩ ቢቆዩም ከቅጣት ሊድኑ አልቻሉም፡፡ሊ የቀረበባቸውን ክስ እስከ 12 ዓመት ሊያስቀጣ የሚችል ቢሆንም ጠበቃቸው የገንዘብ ድጋፉ ያለእርሳቸው እውቅና ተፈርሞ መደረጉን በማስረዳት ቅጣቱ እንዲቀልላቸው ጠይቋል።የደቡብ ኮሪያ ከፍተኛ ፍርድቤትም የተለያዩ ማቅለያዎችን ተቀብሎ ያስተምራቸዋል ሲል የአምስት አመት የእስር ቅጣት በቀድሞው የሳምሰንግ ስራ አስኪያጅ ላይ አስተላልፏል፡፡ከዚህ በተጨማሪ  በተመሳሳይ የክስ መዝገብ ላ የሚገኙት ቾይ ጊ ሰንግ እና ቻንግ ቾንግ ኪ የተሰኙ ሁለት የሳምሰንግ ስራ አስፈጻሚዎችም በአራት ዓመት እስር ተቀጥተዋል፡፡( ምንጭ:ቢቢሲና ሮይተርስ)  